To‘qnashuv oqibatida Tico majaqlanib ketgan. Foto: Farg‘ona viloyati YHXB matbuot xizmati Farg‘ona viloyatining Marg‘ilon shahrida qarama-qarshi yo‘nalishga chiqib harakatlangan Tahoe yo‘l-transport hodisasini sodir etdi. Ijtimoiy tarmoqlarda holat aks etgan videolar tarqaldi. Viloyat IIB JXX YHXB matbuot xizmati bergan ma’lumotga ko‘ra, 2003 yilda tug‘ilgan Y.M Tahoe’ni boshqarib Marg‘ilon shahar Ahmad Yassaviy va Tinchlik ko‘chalari kesishgan chorrahaga yaqinlashib kelayotgan vaqtida, yo‘lning qarama-qarshi yo‘nalishiga chiqib harakatlanishi oqibatida o‘z yo‘nalishida harakatlanib kelayotgan, 1992 yilda tug‘ilgan T.S boshqaruvidagi Tico bilan to‘qnashgan. Oqibatda Tico haydovchisi va bir nafar yo‘lovchisi tan jarohati olib shifoxonaga yotqizilgan.